Հասարակական կազմակերպությունների, կրթական և գիտական հաստատությունների ներկայացուցիչների և անհատների քննարկում Հայաստանի՝ Արդյունահանող ճյուղերի թափանցիկության նախաձեռնությանը (ԱՃԹՆ-EITI) միանալու և այդ գործընթացում քաղաքացիական հասարակության ակնկալիքների, դերի և մասնակցության հարցերի վերաբերյալ

Հունվարի 22, 2016 | Հայաստանի ամերիկյան համալսարան

**ԱՐՁԱՆԱԳՐՈՒԹՅՈՒՆ**

**(նախագիծ)**

**Հանդիպմանը ներկա էին.**

* **Վալենտինա Գևորգյան** | Հայաստանի ամերիկյան համալսարան, Թուրփանջյան հասարակական հետազոտությունների կենտրոն
* **Ալեն Ամիրխանյան** | Հայաստանի ամերիկյան համալսարան, Պատասխանատու հանքարդյունաբերության կենտրոն
* **Նարինե Թադևոսյան** | Համաշխարհային Բանկ
* **Արթուր Գրիգորյան** | Էկոիրավունք ՀԿ
* **Վահագն Խաչատրյան** | Տնտեսագետ
* **Էրիկ Գրիգորյան** | ԲԻՏԵԱ ՀԿ
* **Վազգեն Գալստյան** | Ջերմուկի զարգացման կենտրոն ՀԿ
* **Լևոն Գալստյան** | Համահայկական բնապահպանական ճակատ
* **Արթուր Ղազարյան** | Աշխատավորների իրավունքների պաշտպանության միավորում ՀԿ
* **Բաբկեն Հարությունյան** | Civil Voice ՀԿ
* **Սոնա Այվազյան** | Թրանսփարենսի Ինթերնեշնլ հակակոռուպցիոն կենտրոն
* **Ինգա Զառաֆյան** | Էկոլուր ՀԿ
* **Արմեն Փարսադանյան** | Կայուն զարգացում ՀԿ
* **Աննա Շահնազարյան** | Թեղուտի պաշտպանության քաղաքացիական նախաձեռնություն
* **Լենա Նազարյան** | Հայաստանի ամերիկյան համալսարան, Պատասխանատու հանքարդյունաբերության կենտրոն

Քննարկվեցին օրակարգի հետևյալ հարցերը, կայացվեցին հետևյալ որոշումները.

* Հանդիպման ժամանակ հնչեցին Հայաստանի՝ ԱՃԹՆ-ին միանալու գործընթացում քաղաքացիական հասարակության ներկայացուցիչների մասնակցության հարցի վերաբերյալ դեմ և կողմ կարծիքներ: Այդ համատեքստում քննարկվեցին ԱՃԹՆ գործընթացին միանալու դեպքում ինչպես ակնկալվող դրական կողմերը, այնպես էլ հնարավոր վտանգներն ու ռիսկերը:
* **Սոնա Այվազյանն** ԱՃԹՆ-իԲազմակողմանի շահագրգիռ կողմերի (ԲՇԿ) խմբում ՔՀԿ անդամների ընտրության կարգի վերաբերյալ առաջարկեց ընտրելու իրավունք տալ քաղաքացիական հասարակության միայն այն ներկայացուցիչներին (հիմք ընդունելով Երևանում և մարզերում տեղի ունեցած հանդիպումների ժամանակ գրանցված մասնակիցների ցուցակները), ովքեր ԱՃԹՆ-ի վերաբերյալ կազմակերպված քննարկումներին մասնակցել են **մինչև ս.թ. հունվարի 22-ը**: Առաջարկը հիմնավորվեց այն պատճառաբանությամբ, որ այս կերպ հնարավոր կլինի ԲՇԿ խմբում ՔՀԿ անդամների ընտրության ժամանակ կանխել նախկինում որևէ կերպ մասնակցություն և հետաքրքրվածություն չցուցաբերած կազմակերպությունների ու անհատների կողմից ընտրություն կատարելու և արդյունքների վրա ազդելու հնարավորությունը:
* **Բաբկեն Հարությունյանն** առաջարկեց Բազմակողմանի շահագրգիռ կողմերի (ԲՇԿ) խմբում ՔՀԿ անդամների ընտրության կարգի վերաբերյալ հարցերի քննարկումը հետաձգել մինչև հաջորդ հանդիպում:
* Նշված երկու առաջարկները դրվեցին քվեարկության:
* **1-ին քվեարկության հարցը**: Ո՞վ է կողմ, դեմ կամ ձեռմպահ, որպեսզի ԲՇԿ խմբում ՔՀԿ անդամներին ընտրելու հնարավորություն տրվի քաղաքացիական հասարակության միայն այն ներկայացուցիչներին, ովքեր ԱՃԹՆ քննարկումներին մասնակցել են մինչև ս.թ. հունվարի 22-ը:
* **1-ին քվեարկության արդյունքները**: 11 կողմ, 0 դեմ և 0 ձեռմպահ:
* **2-րդ քվեարկության հարցը**: Ո՞վ է կողմ, դեմ կամ ձեռմպահ, որպեսզի ԲՇԿ խմբում ՔՀԿ անդամների ընտրության կարգի վերաբերյալ հարցերի քննարկումը հետաձգվի մինչև հաջորդ հանդիպում:
* **2-րդ քվեարկության արդյունքները**: 11 դեմ, 0 կողմ և 0 ձեռմպահ:

Քվեարկության հիման վրա ձայների գերակշիռ մեծամասնությամբ **որոշում կայացվեց ԲՇԿ խմբում ՔՀԿ անդամներին ընտրելու հնարավորություն տալ քաղաքացիական հասարակության միայն այն ներկայացուցիչներին, ովքեր ԱՃԹՆ քննարկումներին մասնակցել են մինչև ս.թ. հունվարի 22-ը:**

* **Արթուր Գրիգորյանի** կողմից հաջորդ հանդիպման համար առաջարկվեց հետևյալ օրակարգը.
* Բազմաշահագրգիռ խմբի Աշխատանքային ծրագրում հանրության կողմից ներառվելիք բովանդակային հարցերի հստակեցում (կետ առ կետ քվեարկության են դրվելու առաջարկվող հիմնահարցերը),
* Բազմաշահագրգիռ խմբի հանրության ներկայացուցիչների ընտրության հարցերի հստակեցում:
* ԱՃԹՆ-ին նվիրված հաջորդ հանդիպումը տեղի կունենա **հունվարի 27-ին (չորեքշաբթի), ժամը՝ 15:00 - 18:00, Հայաստանի ամերիկյան համալսարանի 307E քննարկումների սենյակում (հասցե՝ Մ. Բաղրամյան պող. 40, 2-րդ հարկ):**